La plaça El·líptica acull aquest diumenge la XXVIII del Dia de la Bici
19 setembre 2019

## La plaça El·líptica acull aquest diumenge la XXVIII del Dia de la Bici19 setembre 2019Última actualització: 14 juliol 2025

![](../gestion/img/dia-bici.jpeg)  
  

El president de la Junta de Districte de la Plaça El·líptica-República Argentina, Salvador Gregori; Jose Luis Calafat, president de l'Associació Veïnal de la Plaça El·líptica i Vicente Arnau, integrant de la Junta Directiva d'aquesta, han presentat aquest matí al 28ª edició del Dia de la Bici de la plaça El·líptica, que tindrà lloc el 22 de setembre. Una iniciativa que s'emmarca dins de la Setmana Europea de la Mobilitat.

**Salvador Gregori** ha declarat que "_Com no podia ser d'altra manera, l'Ajuntament donarà suport a aquest esdeveniment, ja que fomenta l'ús de la bicicleta, un mitjà saludable que s'adapta perfectament a les característiques de la nostra ciutat i que evita la contaminació_".

Per la seua banda, **Jose Luis Calafat** ha explicat que la jornada s'iniciarà a les 9.30 hores amb la concentració a la plaça El·líptica i l'eixida cap a l'Alqueria del Duc, que està prevista a les 10 hores. Una vegada finalitzat el trajecte, es realitzarà un sorteig a la plaça El·líptica. Entre els premis destaca una bicicleta. "_Des d'ací volem convidar a totes les famílies perquè participen en la jornada_" va afirmar Calafat.

Finalment, **Vicente Arnau** va destacar que cada any augmenta la participació en la iniciativa i que és una manera d'incorporar als més joves a l'Associació de Veïns. "_El treball que realitzem ho fem per millorar el barri i estem convençuts que seguirem creixent com a associació_".

[Twittear](https://twitter.com/share)